پێڕستی نوێنەرایەتییە دیپلۆماسییەکانی ھەرێمی کوردستان

،
پێڕستی نوێنەرایەتییە دیپلۆماسییەکانی ھەرێمی کوردستان بوونی کورد لە دەرەوەی وڵات لە ساڵی ٢٠٠٧ەوە بە شێوەیەکی بەرچاو گەشەی کردووە. لە ئێستادا حکوومەتی ھەرێم نوێنەرایەتی لە ١٣ وڵاتدا ھەیە و نوێنەرایەتییەکی لە یەکێتیی ئەورووپا ھەیە،   

دەستووری عێراق مافی ھەرێمی کوردستان بۆ بەردەوامبوون لە پاراستنی نوێنەرایەتییەکان لە دەرەوەی وڵات بۆ بەرەوپێشبردنی بەرژەوەندییە ئابووری و ڕۆشنبیری و پەروەردەییەکانی گەرەنتی دەکات. ھەندێک وڵات بەھۆی پەیوەندییە درێژخایەنەکانیان، پێگەی سیاسی و ئابوورییان، یان بوونی ڕەوەندێکی گەورەی کوردی لە سنوورەکانیاندا گرنگییەکی تایبەتیان بۆ حکوومەتی ھەرێم ھەیە. بەرپرسیارێتی سەرەکی ئەم نوێنەرایەتیانە بریتییە لە بەرەوپێشبردنی ھۆشیاریی نیونەتەوەیی و گرنگیدان بە سیاسەت و ڕۆشنبیری و ئابووری و پەروەردە و دەرفەتی بازرگانی و وەبەرھێنانی ھەرێم. جگە لەوەش بە لەبەرچاوگرتنی ئەو ژمارە زۆرەی کوردانی عێراق کە لە دەرەوەی وڵات دەژین، نوێنەرایەتییەکانی حکوومەتی ھەرێمیش خزمەتگوزاری یاسایی وەک ڕەسەنایەتی و بڕوانامەدان بە بەڵگەنامەکانی سەر بە ئەندامانی ڕەوەندی کوردی بۆ بەکارھێنان لە ناوخۆی ھەرێمی کوردستان، بە ھەماھەنگی لەگەڵ وەزارەتی دەرەوەی عێراق پێشکەش دەکەن. ھەروەھا نوێنەری حکوومەتی ھەرێم دەتوانێت بریکارنامە بدات و ھاوکاری ھاووڵاتییانی ھەرێم بکات کە لە دەرەوەی وڵات نیشتەجێن لە وەرگرتنی ڕاوێژکاری یاسایی لەناو ھەرێمدا.

 سەرچاوەکان 

 سەرچاوەکان 

پۆل:پەیوەندییەکانی دەرەوەی ھەرێمی کوردستان